21 aastane naispatsient kaebas unehäiretele, närvilisusele,  pea ja kaelavalule, pearinglusele, vasakusse õlavarde kiirguvale valule ja suurele väsimusele. Arsti vastuvõtul oma haiguslugu jutustades istus patsient kühmus, längus õlgade ja pea kaldega vasakule küljele. Uuring näitas kaelalülide liikumispiiratust nii kaela üla- kui alaosas. Manuaalteraapia, kehahoiu ja harjutuste õpetus ning homöpaatilised (homotoksikoloogilised) südant kosutavad ravimid andsid paranemise.